แนวโน้ม SET ไซด์เวย์! หลังใกล้วันหยุด ฉุดวอลุ่มเบาบาง
โบรกฯคาดตลาดหุ้นไทยวันนี้แกว่งไซด์เวย์ หลังไร้ปัจจัยใหม่เข้ามาหนุนและเข้าใกล้ช่วงวันหยุดทำให้การซื้อขายยังเบาบาง พร้อมให้แนวต้าน 1,600-1,610 จุด แนวรับ 1,580-1,590 จุด
โบรกฯคาดตลาดหุ้นไทยวันนี้แกว่งไซด์เวย์ หลังไร้ปัจจัยใหม่เข้ามาหนุนและเข้าใกล้ช่วงวันหยุดทำให้การซื้อขายยังเบาบาง พร้อมให้แนวต้าน 1,600-1,610 จุด แนวรับ 1,580-1,590 จุด
5 เม.ย. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ ซึ่งยังมีแรงกดดันจาก sentiment เชิงลบจากตลาดหุ้นต่างประเทศ หลังเมื่อคืนนี้ตลาดหุ้นสหรัฐปรับตัวลง จากความกังวลเศรษฐกิจสหรัฐถดถอย (Recession) กลับมาอีกครั้ง แต่ตลาดหุ้นอื่นในภูมิภาคเอเชียเช้านี้เปิดมาเคลื่อนไหวบวกและลบสลับกัน
อย่างไรก็ตาม ในช่วงนี้ยังไร้ปัจจัยหนุนใหม่เข้ามาช่วยหนุนดัชนี ประกอบกับใกล้เข้าสู่ช่วงวันหยุดทำให้การซื้อขายยังคงเบาบาง และนักลงทุนชะลอการลงทุน ส่งผลให้ดัชนีเคลื่อนไหวแกว่งตัวในกรอบ โดยให้แนวต้าน 1,600-1,610 จุด แนวรับ 1,580-1,590 จุด